Gibbs gaan in Europa afrigHerschelle Gibbs. Foto: Facebook. Die man wat gedurende die Wêreldbeker-kriekettoernooi in 2007 ses agtereenvolgende sesse teen Nederland geslaan het, Herschelle Gibbs, sal die afrigter van die Rotterdam Rhinos in die Euro T20 Slam-toernooi wees. Die Rhinos sal saam met vyf ander spanne deel van die aksie wees wanneer die toernooi laat in Augustusmaand begin. Die wedstryde sal in Ierland, Skotland en Nederland aangebied word. Gibbs het beslis ervaring as afrigter opgedoen toe hy by Afganistan se T20-liga betrokke was, terwyl hy ook al Koeweit se nasionale span afgerig het. Die ander franchise-spanne in die toernooi is die Amsterdam Knights, die Edinburgh Rocks, die Glasgow Giants, die Dublin Chiefs en die Belfast Titans. Dale Steyn, JP Duminy en Imran Tahir sal in die toernooi speel.